nguni, aking general, ang sabi ng mataas na kawani ng makitang masama ang tungo ng salitaan hanggang sa ngayon ay wala pang nababatid na bagay na laban sa mga binatang iyan; ang kanilang kahilingan ay matuwid at wala tayong karapatang huwag dinggin dahil sa panunulay lamang sa mga hakahaka. sa akala ko ay nararapat na sang ayunan ng pamahalaan ang kahilingan at sa gayon ay magpapamalas ng kaniyang pagkakatiwala sa bayan at ng katibayan ng kaniyang pagkakatatag; at siyay may kalayaang bawiing muli ang pahintulot kung makitang dahil sa kaniyang mabuting kalooban ay nagpapakalabis. mga sanhi at paraan sa pagbawi ay hindi mawawalan, mababantayan natin sila. anot pasasamain ang loob ng ilang binata, na mangyayaring magdamdam pagkatapos, gayong ang kanilang hinihiling ay nalalagda sa mga utos ng hari? irene, si don custodio at si. fernandez ay nagpamalas ng kanilang pagsang ayon sa pamagitan ng tango ng ulo. ngunit ang mga indio ay hindi nararapat matuto ng wikang kastila batid baga ninyo?